Farfesa Ibrahim Adamu Kolo (an haife shi a ranar 29 ga watan Oktoba shekara ta 1956 - ya rasu a ranar 3 watan Nuwamba shekara ta 2018) ya kasance masanin ilimin Neja. Ya rayu a karamar hukumar Mokwa ta jihar Neja . Ya halarci makarantar firamare ta UMCA da makarantar firamare ta St. Johns Anglican. Ya tafi makarantar sakandare a Kwalejin Gwamnati ta Bida kuma ya samu digiri na farko a Kwalejin Ilimi da ke Sakkwato, da Jami’ar Bayero, da Jami’ar Jos. Ya kasance malami a Kwalejin Ilimi, Jami'ar Bayero ta Kano . Ya yi aiki a matsayin Provost na Kwalejin Ilimi ta Jihar Neja, daga shekara ta 2001, zuwa shekara ta 2010. Ya yi aiki a matsayin Mataimakin Shugaban Jami'ar Ibrahim Badamasi Babangida University, Lapai, daga shekara ta 2010, zuwa shekara ta 2015. Kwamishinan Ilimi mai zurfi Peter Sarki ya sanar da nadin Kolo a matsayin Mataimakin Shugaban Jami'ar, yana mai jaddada bukatar tsabtace jami'ar da kuma gyara lalacewar harkokin mulki. Kolo ya mutu a Minna yana da shekara 62 bayan gajeriyar rashin lafiya.